གུ་གེ་རྒྱལ་རབས་ཀྱི་གནའ་ཤུལ་ནི་བོད་རང་སྐྱོང་ལྗོངས་མངའ་རིས་ཁུལ་རྩ་མདའ་རྫོང་ཁོངས་སུ་ཡོད་ཅིང་།དེ་ནི་བོད་ལྗོངས་ཀྱི་གནའ་བོའི་མཁར་གྲོང་གི་ཤུལ་རྙིང་ཞིག་ཡིན།གནའ་ཤུལ་གྱང་རོ་རྣམས་རི་འདབས་ཀྱི་དེའུ་འབུར་ཆེན་པོ་ཞིག་གི་སྟེང་དུ་ཆགས་ཤིང་།རྒྱ་མཚོའི་ངོས་ལས་རྨིད་སུམ་བརྒྱ་ཙམ་གྱིས་མཐོ་བ་དང་།མཁར་ཤུལ་ཧྲིལ་པོའི་རྒྱ་ཁྱོན་རྨིད་གྲུ་བཞི་མ་ཆིག་འབུམ་བརྒྱད་ཁྲི་ཡོད།མཁར་ཤུལ་དེར་ཁང་མིག་ཆེ་ཆུང་བསྡོམས་པས་སུམ་བརྒྱ་ལྷག་ཙམ་དང་།དོང་སྦུག་སུམ་བརྒྱ།གཞན་ཡང་མཐོ་ཚད་རྨིད་བཅུ་ཙམ་ཡོད་པའི་མཆོད་རྟེན་ཁག་གསུམ།ད་རུང་ལྷ་ཁང་དང་རྟེན་ཁྱད་པར་ཅན་མང་བར་མ་ཟད།བོད་ཀྱི་བཙན་པོ་རིམ་བྱོན་དང་གུ་གེ་རྒྱལ་བློན་མི་ཉུང་བའི་འདྲ་རིས་ཀྱང་བཞེངས་ཡོད་པ་སོགས་རིག་དངོས་མང་པོ་ཡོད།